**European Qualifications Framework National Coordination Point 2017**

**~ Closer to the stakeholders ~**

Pornind de la adoptarea în 2013 a Cadrului Național al Calificărilor (CNC) și urmărind constant atingerea obiectivelor asumate la nivel național în acord cu Strategia Europa 2020, Autoritatea Națională pentru Calificări (ANC) s-a confruntat cu multe provocări specifice educației și formării profesionale; încercând să învățăm din obstacolele anterioare și să construim viitorul pe scenarii realiste, ANC își propune în cadrul acestui proiect o serie de inițiative menite să:

* ajungă mai aproape de stakeholderi;
* explice mai clar oportunitățile CNC în legătură directă cu EQF, dar și cu alte instrumente și rețele europene de recunoaștere și transparență (EPALE, PLOTEUS, portofoliul Europass, ENIC NARIC, ESCO,etc)
* ridice gradul de încredere în calificările obținute prin sistemului național, precum și în transparența acestuia
* aducă plus valoare relației *lifelong* *learning - validarea competențelor obținute nonformal/infomal, educație și formare profesională - piața muncii*.

Criza economică și numărul tot mai mare de șomeri din întreaga Europa au determinat creșterea gradului de conștientizare a faptului că nu mai este posibil să lucrezi în educație și formare profesională fără implicarea reprezentanților din piața muncii. Dacă educația și formarea trebuie să se pregătească pentru o tranziție de succes pe piața muncii, atunci trebuie să înțelegem ce poate îmbunătăți această tranziție și, în special, să ajute la menținerea statutului de "angajator".

Această condiție este astăzi în mod intrinsec legată de conceptul de competență. A fi angajat înseamnă a fi competent. Competențele nu rămân aceleași. Ele se schimbă în timp cu modificările constatate pe piața muncii. De exemplu, astăzi este mai relevant să fii competent în ceea ce privește relațiile interpersonale și aspectele legate de comunicare, lucrul în echipă, rezistența și adaptabilitatea decât în urmă cu zece ani. În viitor, datorită noilor cerințe ale pieței muncii, competențele cele mai relevante pot fi diferite. Din acest motiv, este esențial ca sistemele de educație și formare profesională să poată oferi tinerilor și adulților competențe care se pot adapta mereu la valorile pieței muncii.

Această realitate presupune o articulare mai strânsă între școală și companii, de exemplu, prin sporirea procesului de învățare la locul de muncă sau printr-o implicare mai mare a reprezentanților pieței muncii în elaborarea planurilor de învățământ; este esențial ca, calificările produse de Sistemele de educație și formare să poată fi ”citite” de către angajatori. Cu alte cuvinte, angajatorii trebuie să poată înțelege ce să se aștepte de la cineva care deține o anumită calificare. Practic, este important să răspundem la întrebarea: "Ce poate face un tânăr sau un adult cu această calificare?" Și având în vedere că piața muncii nu se limitează în prezent la propria țară, pentru a-și îmbunătăți capacitatea de angajare, este necesar ca răspunsul la această întrebare este evident pentru un angajator din aceeași țară, precum și din orice alt stat membru. Apoi, ce se poate face pentru calificări pentru a obține această transparență și vizibilitate în întreaga Europa? Răspunsul la această întrebare s-a conturat acum câțiva ani prin adoptarea unui Cadru european al calificărilor (EQF), pe care toate statele membre ar trebui să îl utilizeze ca referință atunci când își construiesc Cadrele Naționale de Calificări.

Astfel, prin acțiunile asumate în cadrul proiectului dorim să aducem la aceeași ”masă” reprezentanți ai educației și formării profesionale, angajatorilor, comitetelor sectoriale, furnizorilor de formare profesională, centre de evaluare a competențelor obținute informal sau non-formal, instituții de învățământ preuniversitar și superior, instituții publice centrale cu atribuții în sistemul național de calificări, inclusiv în recunoașterea calificărilor, precum și reprezentanți de la nivel național ai altor instrumente europene de recunoaștere și transparență (ex. National Europass Centres/ the ENICs/NARICs/ the ECVET/ECTS/EQAVET national reference points/ENQA/Euroguidance).

Calificările nu vor câștiga lizibilitatea de care au nevoie angajatorii, dacă rezultatele învățării sunt prezentate doar în niveluri sau grade de complexitate în ceea ce privește cunoștințele, aptitudinile și responsabilitățile asociate cu diferitele niveluri de calificare (de la nivelul 1 - corespunzător ciclului 1 al învățământului de bază până la nivelul 8 - doctorat).

Pentru a putea ajunge la această etapă, ar fi necesară elaborarea unei metodologii care să conducă la construirea unor noi curricule, acordând o importanță mai mică dimensiunii, conținutului și metodelor de predare a programelor de formare (input) și evidențiind rezultatelor învățării, mai ales ca punct de plecare (output).

ANC rămâne un partener instituțional de încredere și un susținător active în dezvoltarea unui cadru coerent în segmentul recunoașterii calificărilor, element-cheie pentru dezvoltarea sinergiei EQF - QF EHEA - alte instrumente și rețele europene de recunoaștere și transparență.

***Indicator de succes principal*: Broșura *”Descriptori de nivel de calificare construiți pe rezultate ale învățării - etapă cheie în procesul de dezvoltare a unui cadru național al calificărilor puternic și coerent”.***

**Manager Proiect**

**European Qualifications Framework National Coordination Point 2017**

***Closer to the stakeholders***

**Raluca RÂMBOACĂ**